
РЕПУБЛИКА СРБИЈА

КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА

Број: 612-00-00073/2014-04
07.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 07.03.2014. године, донела је

О Д Л У К У

о акредитацији студијскогпрограма
Утврђује се да УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД,ПИБ: DOCVARIABLE PIB \* MERGEFORMAT 100221404, Матични број: 07048157,  испуњава прописане стандарде за акредитацију студијског програма Интегрисане академске студије - МЕДИЦИНА у оквиру поља медицинских наука  за извођење наставе  на српском и енглеском језику и то за укупно 640 у студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, једана 15.01.2014.године поднела захтев за акредитацију студијског програма Интегрисане академске студије - МЕДИЦИНА у оквиру поља медицинских наука под бројем 612-00-00073/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм Интегрисане академске студије Медицина припада научном пољу - Медицинске науке, област медицина. Назив дипломе Доктор медицине (др мед.) је у складу са листом звања коју је утврдио Национални савет, а дужина студија од 6 година је у складу са законом.

Програмје прихваћен oд стране Наставно-научног већа Медицинског факултета Универзитета у Београду (МФУБ).
Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 360 Планирани број студената који ће се уписати на овај студијски програм је 640

Основни квантитативни подаци о програму су:

Број наставника на студијском програму = 607

Број наставника са пуним радним временом=607

Број наставника са непуним радним временом, ангажованих по уговору=0

Број сарадника на студијском програму =245

Број сарадника са пуним радним временом=129

Број сарадника са непуним радним временом=116

Трајање програма = 6годинa

Број ЕСПБ бодова = 360

Бројстудената = 640

Просечно оптерећење наставника на студијском прогмаму = 3.83

Просечно оптерећење сарадника на студијском прогмаму = 10.18

11.  Просечан број часова активне наставе недељно = 24.25

(10.50 + 13.58 +  0.17 +  0.00 = 24.25)

Укупно часова предавања у студијском програну= 471

Укупно часова вежби у студијском програму = 6433.50

Укупно часова других облика наставе у студијском програму=107

Проценат часова предавања који изводе наставници са 100% радног времена =100% 

Фактор изборности =13.33%

Просечно оптерећење наставника на нивоу установе=5.52

Просечно оптерећење сарадника на нивоу установе=11.46

Укупна површина простора 41.017 м² (11,9 м² по студенту)

Стандард 1. Структура студијског програма

Студијски програм садржи све законом предвиђене елементе, а предвиђени број ЕСПБ бодова је и складу са оптерећењем.
Стандард 2. Сврха студијског програма

Сврха студијског програма је јасно формулисана и у складу са основним циљевима Установе. Медицински факултет у Београду је стратешки опредељен да омогући највише академске стандарде и обезбеди стицање медицинских знања и вештина у складу са потребама друштва за високообразованим кадровима који могу да прате брз развој медицинске науке и праксе, са орјентацијом ка професији утемељеној на базичној науци, што омогућава континуирано усавршавање доктора медицине у областима његовог стручног рада.  

Увидом у план и програм студијског програма интегрисаних академских студија медицине, закључује се да  он у највећој мери обезбеђује стицање знања и вештина које одговарају професији за коју школује студенте. Интегрисане академске студије медицине за стицање академског назива доктор медицине, које се изводе на Медицинском факултету у Београду, трају 6 година oдносно 12 семестара или 5545 часова наставе. Укупан број приказаних часова на курикулуму мањи је од 5500. Разлика која постоји у односу на 5545 часова које је установа пријавила је вероватно на рачун тога што у курикулуму нису приказани часови (СИР) као и часови  стручне праксе. Препоручује се установи да укупан број часова наставе на овом студијском програму усагласи са одговарајућим стандардом 6. Настава је јединствен процес која се одвија кроз предавања, вежбe, семинарe и клиничку праксу. Студије се завршавају одбраном дипломског рада. 

Стандард 3. Циљеви студијског програма

Циљеви су јасно формулисани, у складу са задацима установе и укључују стицање компетенција и вештина. Основни циљ студијског програма интегрисаних академских студија медицине је оспособљавање доктора медицине за примену научних и стручних достигнућа у превенцији, дијагностици и терапији болести, укључујући промовисање здравог начина живота, правних и моралних вредности,  а све у складу са принципима добре научне и клиничке праксе.

Стандард 4. Компетенције дипломираних студената

Интегрисане академске студије медицине омогућавају студентима стицање компетенције за примену медицинског теоријског знања, клиничких вештина и стандарда професионалне комуникације у току обављања стручне и научне делатности, и то:

1. Основне компетенције дипломираних студената

а) медицинско знање из оних наука на којима је заснована медицина и разумевање научног метода што укључује и основе мерења биолошких функција, процену научно утврђених чињеница и анализу података

б) разумевање структуре, функције и понашање здравих и болесних особа, као и однос између стања здравља и физичког и социјалног окружења особе

в) одговарајуће познавање клиничких дисциплина и праксе, што обезбеђује студенту да стекне кохерентну слику о менталним и физичким обољењима, о медицини са становишта превентиве, дијагнозе и терапије и о репродукцији човека.

д) потребно клиничко искуство стечено под одговарајућим надзором у здравственој установи неопходно за професионални рад

2. Специфичне компетенције доктора медицине:

- унапређење професионалних односа са пацијентима и колегама, уз поштовање личности пацијента и колега, без предрасуда у односу на језик, културу, пол, расу и начин живота  

 -разумевање права пацијента да одбије лечење или учешће у наставним или истраживачким активностима.

- поштовање лекарске тајне, у складу са професионалним етичким кодексом.

Стандард 5. Курикулум

Структура курикулума обухвата на одговарајући начин приказан распоред предмета по семестрима 

У структури курикулума дат је распоред предмета по годинама студија,  које су подељене у семестре, као и фонд часова и одговарајући број ЕСПБ.

Студијски програм је организован кроз семестре; има укупно 12 семестара, односно 6 година студија. Програм садржи основне обавезне и изборне предмете. У оквиру листе понуђених изборних предмета на свакој години студија студент самостално бира према својим афинитетима два изборна предмета. Укупан број часова у курикулуму студијског програма се реализује кроз предавања, вежбе, семинаре и друге видове наставе. Укупан број ЕСПБ бодова студијског програма износи 360. Број часова активне наставе је на I години је 23, на II - 27,5, на II - 25, на IV . 27, на V - 28,5. На VI години број часова активне наставе је 20. Просечан број часова активне наставе недељно је 10.50 + 13.58 +  0.17 +  0.00 = 24.25. Укупан број часова активне наставе је 4365. 

За сваки од предмета је дефинисан број часова активне наставе, као и број ЕСПБ, према стварном оптерећењу студената. Број ЕСПБ бодова којима се изражава рад студената на изради дипломског рада улази у укупан број ЕСПБ бодова неопходих за завршетак студија.

У књизи предмета јасно су дефинисани циљеви и исходи за већуну предмета. Теоријско-методолошки предмети су заступљени са 12,53%, стручно-апликативни са 52,56%, а стручно-научни са 30,76 %, док академско-општеобразовни предмети имају 4,15 %. Фактор изборности је 8,33 %.

Стандард 6. Квалитет, савременост и међународна усаглашеност студијског програма

Студијски програм интегрисаних академских студија медицине је усаглашен са препорукама и стандардима WFME (Светске федерације за медицинску едукацију), Европске асоцијације за медицинску едукацију и Принципима европског високог образовања. Студијски програм интегрисаних академских студија медицине дефинисан је у складу са документом Академски стандарди – Медицина (Subject banchmark statements Acadenic standards – Medicine www.qaa.ac.uk).
Програм је целовит и свеобухватан. Са аспекта трајања академских студија, укупног фонда часова теоријске и практичне наставе, као и  облика и метода извођења наставе, студијски програм интегрисаних академских студија медицине је компарабилан са програмима које припадају европском образовном простору.Студијски програм интегрисаних академских студија медицине је усаглашен са другим програмима на високошколској установи.

Студијски програми су компарабилни са програмима који припадају европском образовном простору, као на пример, Medicinsko fakulteto Univerze v Ljubljani, Medical faculty of Saarland – Germany, Medical faculty of Praha, Medical faculty Universitas Budapestinensis de Semmelueis nominata – Hungary:

- www.mf.uni-lj.si

- www.uni-saarland.de

- www.medicaleducation.cz

- www.sote.hu

Стандард 7. Упис студената

На програм се уписује одговарајући број студената сходно расположивим могућностима установе. Планирани број студената који ће се уписати на овај студијски програм је 640. Установа је приложила и документацију за акредитацију овог студијског програма за извођење наставе и на енглеском језику.
Кандидати који конкуришу за упис на студије полажу пријемни испит из два предмета хемије и биологије. Да би положио пријемни испит студент мора да има 50% плус 1 тачан одговор на пријемном испиту. Пријемни испит се организује у сарадњи са другим медицинским факултетима у земљи истог дана и у исто време, како је претходно одлучeно на Заједници факултета медицинских наука Србије.

Стандард 8. Оцењивање и напредовањестудената

Суденти полагањем испита стичу одређени број ЕСПБ бодова.

Број ЕСПБ бодова утврђен је за сваки предмет према оптерећењу студената и према јединственој методологији.
Успешност студената у савлађивању одређеног предмета континуирано се прати током наставе и изражава поенима. Испуњавањем предиспитних обавеза и полагањем испита студент може остварити највише 100 поена, oд тога максимално 30 поена за активности у току године, 20 поена на практичном испиту и до 50 поена на теоријском завршном испиту.

Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита (за сваки предмет достављена је детаљна спецификација - Књига предмета).

Стандард 9. Наставн оособље
Наставу на студијском програму интегрисаних академских студија медицине изводи 607 наставника (191 редовни професор 181 ванредни професор, 235 доцената).  Сви ангажовани наставници су у радном односу са пуним радним временом. Број наставника на овом студијском програму далеко превазилази потребни број наставника (78,5). Просечно оптерећење наставника на овом студијском програму је  3.83. Оптерећење наставника углавном не прелази 12 часова, осим наставника страног језика, чије је оптерећење преко 12 часова недељно.
Број сарадника на студијском програму износи 245. Број сарадника са пуним радним временом је 129,  са непуним радним временом је 116 тзв. клиничких асистената.  Просечно оптерећење сарадника на студијском прогмаму је 10.18

Стандард 10. Организациона и материјална средства

Високошколска установа је доставила сву потребну документацију, све прилоге и табеле које су тражене  и које се односе на квалитет простора и опреме. 

Просторни капацитет којим располаже Медицински факултет у Београду за студијске програме интегрисаних академских студија, специјалистичких академских студија, струковних студија,  мастер и докторских академских студија, износи        41.017 m² (11,9 m² по студенту), што је у складу са критеријумима овог стандарда. Простор за извођење наставе чине амфитеатри, учионице, сале, лабораторије и друге просторије за извођење наставе. Установа има библиотеку и студентску читаоницу, компјутерске учионице (21) и интернет салу у оквиру Центра за информатичке и комуникационе технологије (ЦИКТ). Установа обезбедила адекватни простор у складу са потребама образовог процеса за овај студијски програм.

Установа је обезбедила адекватни радни простор за наставнике и сараднике. Наставнички кабинети у зградама Института су у власништву Факултета (укупно 5.470,89 m2), док наставници и сарадници у наставним базама користе просторије у овим објектима.

За потребе експерименталних истраживaња МФУБ  располаже виваријумом чија је функција да пружа услуге и подршку у in vivo експерименатaлном раду. 

Библиотека МФУБ располаже укупним простором од 758 квадратних метара. На истом месту налази се  и Студентска читаоница која заузима простор од 350 квадратних метара и чије је радно време у потуности прилагођено студентима (од 7 до 22 часова седам дана у недељи). Библиотека располаже са укупно 103 076 библиотечких јединица.  Осим тога, Факултет користи и ресурсе Универзитетске библиотеке „Светозар Марковић“. Библиотека МФ у Београду поседује задовољавајући фонд који је у складу са потребама праћења и унапређења образовног и научноистраживачког рада студената на овом студијском програму, наставника и сарадника. МФУБ улаже сталне напоре у обнављање библиотечког фонда и континуирану набавку уџбеничке и друге литературе. Као чланица Конзорцијума библиотека Србије за обједињену набавку (КОБСОН), библиотека својим корисницима обезбеђује бесплатан приступ водећим светским електронским сервисима. КОБСОН сервис је доступан са свих умрежених рачунара на МФ, а наставници, сарадници и истраживачи запослени на МФ могу да отварањем налога преко библиотеке добију слободан удаљени приступ овом сервису.

Медицински факултет располаже и опремом за телеконференције која омогућава студентима, наставницима и сарадницима овог студијског програма да прате предавања из иностранства. У просторијама МФУБ  и његових наставних база распоређен је огроман број видео бимова са пратећом опремом, чиме је омогућено мултимедијално праћење наставе.

За потребе експерименталних истраживaња МФУБ  располаже виваријумом чија је функција да пружа услуге и подршку у in vivo експерименатaлном раду. 

Факултет је у највећој мери обезбедио одговарајућу уџбенички литературу, учила и помоћна средства за овај студијских програм. За највећи број предмета то су уџбеници аутора који су предметни наставници. 
Стандард 11. Контрола квалитета

Контрола квалитета студијских програма спроводи се континуирано и систематично преко Центра за обезбеђење квалитета и унапређења наставе. Контрола се спроводи путем самовредновања и обухвата 3 нивоа контроле: 1. контролу квалитета наставног плана и програма; 2. контролу квалитета извођења наставног програма; 3. контролу начина и метода провере знања, оцењивања и формирања коначне оцене.

Мере и поступци спровођења контроле квалитета студијског програма су:

1. самоевалуација путем упитника који студенти попуњавају у току процеса учења 

2. редовни обиласци наставе од стране редовних професора које  је изабрала Комисија за контролу наставе 

3. редовни преглед и контрола документације на сваком предмету (евиденције о извођењу наставе, континуираној провери знања и завршном испиту)

4. примена  Правилника о извођењу наставе на Медицинском факултету у Београду.

У контроли квалитета студијских програма на Медицинском факултету у Београду обезбеђено је активно учешће студената и њихова оцена квалитета програма. Оцену рада у настави, наставници и сарадници добијају кроз студентске анктете које се организовано спроводе у току школске године.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ за студијски програм Интегрисане академске студије - МЕДИЦИНА у оквиру поља медицинских наука испуњава стандард у погледу квалитета студијско гпрограма прописане Правилником о стандардима и поступку за акредитацију високошколских установа и студијских програма.
Имајући у виду да је  високо школска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА
УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ   са  седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8, DOCVARIABLE ConvertString(Sediste,1,5) \* MERGEFORMAT БЕОГРАД, ПИБ: DOCVARIABLE PIB \* MERGEFORMAT 100221404, Матични број: 07048157, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Интегрисане академске студије - МЕДИЦИНА у оквирупоља медицинских наука за извођење наставе на српском и енглеском језику  и то за укупно 640 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-00073/2014-04
Београд, 07.03.2014. године

